Държавен вестник, бр. 52, 2016 г., стр. 9

БРОЙ  52	
Д Ъ Р Ж А В Е Н  В Е С Т Н И К 	
СТР.  9  
(2) Процедурата за избор на изпълнител 
може да бъде прекратена, когато е постъпи­
ла само една оферта или само една оферта 
отговаря на предварително обявените от 
бенефициента условия.
(3) Бенефициентът е длъжен в 3-дневен 
срок от прекратяването на процедурата да 
уведоми за това кандидатите и съответно 
управляващия орган на съответната програ­
ма, предоставил безвъзмездната финансова 
помощ, или националния орган за програмите 
за европейско териториално сътрудничество, 
в които Република България участва.
Чл. 10. (1) Бенефициентът сключва пис­
мен договор за изпълнение с определения за 
изпълнител кандидат, който включва всички 
предложения от неговата оферта.
(2) Договор за изпълнение може да бъде 
изменен или допълнен в следните случаи:
1. промените са предвидени в публичната 
покана и в договора чрез ясни, точни и не­
двусмислени клаузи, включително клаузи за 
изменение на цената; обхватът и естеството 
на възможните изменения, както и условията, 
при които те могат да се използват, не трябва 
да водят до промяна в предмета на поръчката;
2. поради непредвидени обстоятелства е 
възникнала необходимост от извършване на 
допълнителни доставки, услуги или строител­
ство, които не са включени в първоначалната 
поръчка, ако смяната на изпълнителя:
а) е невъзможна поради икономически или 
технически причини, включително изисква­
ния за взаимозаменяемост или оперативна 
съвместимост със съществуващо оборудване, 
услуги или съоръжения, възложени с първо­
началната поръчка, и
б) би предизвикала значителни затрудне­
ния, свързани с поддръжката, експлоатацията 
и обслужването, или с дублиране на разходи 
на бенефициента;
3. поради обстоятелства, които при полагане 
на дължимата грижа бенефициентът не е мо­
гъл да предвиди, е възникнала необходимост 
от изменение, което не води до промяна на 
предмета на договора;
4. се налага замяна на изпълнителя с нов 
изпълнител при някое от следните условия:
а) първоначалният изпълнител не е в със­
тояние да продължи изпълнението на договора 
и възможността за замяна е предвидена в 
публичната покана и в договора чрез ясни, 
точни и недвусмислени клаузи, касаещи въз­
никването на конкретни условия;
б) налице е универсално или частично 
правоприемство в резултат от преобразуване 
на първоначалния изпълнител чрез вливане, 
сливане, разделяне или отделяне или чрез 
промяна на правната му форма, включително 
в случаите, когато той е в ликвидация или в 
открито производство по несъстоятелност и 
са изпълнени едновременно следните условия:
аа) за новия изпълнител не са налице ос­
нованията за отстраняване от процедурата и 
той отговаря на първоначално установените 
критерии за избор на изпълнител;
бб) промяната на изпълнителя не води до 
други съществени изменения на договора за 
изпълнение и не цели заобикаляне на проце­
дурата за избор с публична покана;
5. се налагат изменения, които не са съ­
ществени;
6. изменението се налага поради непредви­
дени обстоятелства и не променя цялостния 
характер на поръчката, като стойността на 
изменението е до 10 на сто от стойността на 
първоначалния договор за услуги и доставки и 
до 15 на сто от стойността на първоначалния 
договор за строителство.
(3) Договор за изпълнение по изключение 
може да бъде изменен или допълнен след 
писмено съгласуване със съответния упра­
вляващ орган, предоставил безвъзмездната 
финансова помощ, или с националния орган – 
за програмите за европейско териториално 
сътрудничество, в които Република България 
участва, ако това е предвидено в договора за 
предоставяне на безвъзмездната финансова 
помощ.
(4) В случаите по ал. 2, т. 2 и 3, ако се 
налага увеличение на цената, то не може да 
надхвърля с повече от 25 на сто стойността 
на основния договор. Когато се правят по­
следователни изменения, ограничението се 
прилага за общата стойност на измененията. 
Последователните изменения не трябва да 
целят заобикаляне на прилагането на реда за 
определяне на изпълнител с публична покана.
(5) В случаите по ал. 2, т. 2, 3 и 6, когато 
договорът за изпълнение съдържа клауза за 
индексация или е сключен по определяеми 
цени, за базова стойност се приема актуал­
ната стойност към момента на изменението.
(6) Изменение на договор за изпълнение 
се смята за съществено по смисъла на ал. 2, 
т. 5, когато са изпълнени едно или повече от 
следните условия:
1. изменението въвежда условия, които, 
ако са били част от процедурата за избор 
на изпълнител, биха привлекли към участие 
допълнителни кандидати, биха позволили 
допускането на други кандидати, различни 
от първоначално избраните, или биха довели 
до приемане на оферта, различна от първо­
начално приетата;
2. изменението води до ползи за изпълните­
ля, които не са били известни на останалите 
кандидати в процедурата;
3. изменението засяга предмета или обема 
на договора за изпълнение;
4. изпълнителят е заменен с нов извън 
случаите на ал. 2, т. 4.
Чл. 11. (1) Не се сключва договор с кан­
дидат, спечелил процедура за избор на из­
пълнител, който: